ΓΡΑΠΤΗ ΕΡΩΤΗΣΗ E-3546/02

υποβολή: Michel-Ange Scarbonchi (GUE/NGL) προς το Συμβούλιο

(11 Δεκεμβρίου 2002)

Θέμα: Δημιουργία ευρωπαϊκού σώματος ακτοφυλακής

Μετά το ναυάγιο του Erika, στις 19 Νοεμβρίου 2002, η πετρελαιοκηλίδα του πετρελαιοφόρου Prestige στα ανοιχτά των ακτών της Γαλικίας στην Ισπανία δείχνει τη χρόνια ανεπάρκεια των ελέγχων και της επίβλεψης των πλοίων στη θάλασσα.

Ενώπιον τέτοιων οικολογικών καταστροφών η Επιτροπή θα πρέπει να ενεργήσει το ταχύτερο δυνατόν. Η απόφαση που λήφθηκε στη γαλλο-ισπανική σύνοδο κορυφής στη Μάλαγα για τον περιορισμό, σύμφωνα με το άρθρο 56 της σύμβασης των Ηνωμένων Εθνών περί δικαίου της θάλασσας, της πρόσβασης των πιο επικίνδυνων πετρελαιοφόρων στην αποκλειστική οικονομική ζώνη (ΑΟΖ), σε απόσταση μικρότερη των 200 ναυτικών μιλίων (360 χιλιομέτρων) από τις ακτές, δημιουργεί ελπίδες.

Ωστόσο, το δράμα που αποτελεί η κάθε πετρελαιοκηλίδα για τους αντίστοιχους πληθυσμούς και τις τοπικές αρχές, οι συνέπειες που επιφέρει στο περιβάλλον και τις οικονομικές δραστηριότητες όπως η θάλασσα και ο τουρισμός, απαιτούν τον καθορισμό σε ευρωπαϊκό επίπεδο νέων κανόνων σε θέματα μεταφοράς επικίνδυνων εμπορευμάτων καθώς και νέα μέτρα σε θέματα ελέγχου.

Στο εξής, η αρχή της πρόληψης προϋποθέτει τη μελέτη για τη δημιουργία μίας πραγματικής ευρωπαϊκής αστυνομίας των θαλασσών. Η δημιουργία ενός σώματος ευρωπαϊκής ακτοφυλακής θα έδινε τη δυνατότητα να δοθεί προσοχή στην τήρηση των ναυτικών κανονισμών με μεγαλύτερη αποτελεσματικότητα.

Πολλά είναι τα επιχειρήματαπέρ μίας νέας διοικητικής αρχής που θα μπορούσε να τεθείπό τον έλεγχο του Ευρωπαϊκού Κοινοβουλίου καιπό την ευθύνη των ναυτικών αρχών των κρατών της Ένωσης. Έτσι, στο κατώφλι της επόμενης διεύρυνσης της Ευρωπαϊκής Ένωσης θα στέλναμε ένα σημαντικό μήνυμαπέρ της Ευρώπης της θάλασσας. Ποια είναι η γνώμη του Συμβουλίου·

Είναι σε θέση το Συμβούλιο να προβεί σε προτάσεις που θα χρησίμευαν ως κοινή βάση για ένα ευρωπαϊκό σχέδιο δράσηςπέρ της ασφάλειας στη θάλασσα και θα έδιναν έμφαση στον αυστηρό έλεγχο των πλοίων σε κυκλοφορία·

Απάντηση

(4 Μαρτίου 2003)

1. Το Συμβούλιο συμφωνεί με τον αξιότιμο κύριο βουλευτή ότι είναι απαραίτητο ναπάρξει συντονισμένη αντίδραση της Κοινότητας προκειμένου να αντιμετωπισθεί η κατάσταση που δημιουργήθηκε ύστερα από αυτά τα ναυάγια. Αυτή είναι η θέση που επαναλαμβάνει καιποστηρίζει σταθερά. Ειδικότερα, το Συμβούλιοπενθυμίζει ότι, στις 20 Δεκεμβρίου, εξέδωσε ομόφωνα κανονσμό για τη θέσπιση ειδικών μέτρων αποζημίωσης της ισπανικής αλιείας, οστρακοκαλλιέργειας καιδατοκαλλιέργειας που επλήγησαν από τη ρύπανση πετρελαίου που προκάλεσε το Πρεστίζ. Η Επιτροπήπέβαλε την πρότασή της στις 19 Δεκεμβρίου και το Ευρωπαϊκό Κοινοβούλιο έδωσε τη γνώμη του την ίδια μέρα. Στόχος της πρότασης είναι να βοηθηθεί η αποκατάσταση των ζημιών με χρηματοδοτική συνεισφορά της Κοινότητας. Προβλέπεται χρηματοδοτική συνδρομή μέσω ανακατανομής των κεφαλαίων και νέος προγραμματισμός του ισπανικού μεριδίου (περίπου 80 εκατομμ. ευρώ) του Χρηματοδοτικού Μέσου Προσανατολισμού της Αλιείας (ΧΜΠΑ). Μέρος των κονδυλίων (περίπου 30 εκατομμ. ευρώ) για την μετατροπή των ισπανικών σκαφών, που, έως το 1999, εξηρτώντο από την αλιευτική συμφωνία με το Μαρόκο, θα χρησιμοποιηθούν επίσης για την αποκατάσταση των ζημιών.

2. Κατά τη σύνοδο της 19ης Δεκεμβρίου 2002, το Συμβούλιο ενέκρινε την εξής δήλωση:

Το Συμβούλιο, αναλογιζόμενο το σοβαρό ατύχημα του πετρελαιοφόρου PRESTIGE ανοικτά της βορειοδυτικής ακτής της Ισπανίας, επικροτεί, ως πρώτο βήμα, την έκδοση της απόφασης-πλαισίου σχετικά με την προστασία του περιβάλλοντος μέσω του ποινικού δικαίου.

Στη συνάρτηση αυτή, το Συμβούλιο σημειώνει τα συμπεράσματα του Ευρωπαϊκού Συμβουλίου της 12ης και 13ης Δεκεμβρίου 2002 σχετικά με την ασφάλεια της ναυσιπλοΐας/τη ρύπανση των θαλασσών, το οποίο χαιρετίζει τη δράση που ανέλαβε η Επιτροπή για την αντιμετώπιση των επιπτώσεων του συμβάντος και την πρόθεσή της να εξετάσει το ενδεχόμενο να απαιτηθεί η λήψη περαιτέρω συγκεκριμένων μέτρων και, μεταξύ αυτών, θέματα που αφορούν την ευθύνη και τις σχετικές κυρώσεις. Επομένως, σε απόλυτη συνέπεια με τα μέτρα που πρέπει να εξεταστούν δυνάμει των κοινοτικών αρμοδιοτήτων στους τομείς της προστασίας της ασφάλειας των μεταφορών(1) και της προστασίας του περιβάλλοντος(2), το Συμβούλιο θα πρέπει να εξετάσει τη λήψη συμπληρωματικών μέτρων για την ενίσχυση της προστασίας του περιβάλλοντος, και ιδίως των θαλασσών, μέσω του ποινικού δικαίου.

3. Όσον αφορά τη δημιουργία Ευρωπαϊκής Ακτοφυλακής το Συμβούλιο δεν μπορεί να δώσει γνώμη για προτάσεις πουποβάλλονται ή συζητούνται στα πλαίσια της Συνέλευσης για το μέλλον της Ευρώπης.

(1) Συμπεράσματα του Συμβουλίου Μεταφορές (6 Δεκεμβρίου 2002).

(2) Συμπεράσματα του Συμβουλίου Περιβάλλον (10 Δεκεμβρίου 2002).